b'\n_START_ARTICLE_\nLove Hina\n_START_SECTION_\nJuoni\n_START_PARAGRAPH_\nKeitaro yritt\xc3\xa4\xc3\xa4 kolmatta kertaa p\xc3\xa4\xc3\xa4st\xc3\xa4 opiskelemaan Tokion yliopistoon. Syyn\xc3\xa4 t\xc3\xa4h\xc3\xa4n on lupaus, jonka h\xc3\xa4n 15 vuotta sitten antoi er\xc3\xa4\xc3\xa4lle tyt\xc3\xb6lle. Asiassa on vain yksi ongelma sill\xc3\xa4 aikaa on kulunut niin paljon ett\xc3\xa4 h\xc3\xa4n on unohtanut kuka tuo tytt\xc3\xb6 oli. Keitaro ei kuitenkaan anna periksi, ja etsint\xc3\xa4 jatkuu. Lopulta h\xc3\xa4n saa iso\xc3\xa4idilt\xc3\xa4\xc3\xa4n vastuulleen paikan tytt\xc3\xb6jen asuntolan vahtina ja asuntolassa asuukin my\xc3\xb6s tutun oloinen tytt\xc3\xb6. _NEWLINE_Love Hina on draamallinen komedia, jonka huumori kumpuaa etup\xc3\xa4\xc3\xa4ss\xc3\xa4 Keitar\xc5\x8dn yrityksist\xc3\xa4 selvit\xc3\xa4 tytt\xc3\xb6jen t\xc3\xa4ytt\xc3\xa4m\xc3\xa4ss\xc3\xa4 ymp\xc3\xa4rist\xc3\xb6ss\xc3\xa4. Se on n\xc3\xa4in samalla haaremi - tyyli\xc3\xa4 ja sit\xc3\xa4 pidet\xc3\xa4\xc3\xa4n tyylin keskeisen\xc3\xa4 edustajana. Komedia on slapstick - tyylist\xc3\xa4 sek\xc3\xa4 noloja tilanteita._NEWLINE_Hahmot on koottu edustamaan hyvin erilaisia ihmistyyppej\xc3\xa4, jotka kuitenkin yhdess\xc3\xa4 muodostavat kokonaisuuden, joka kitkojen j\xc3\xa4lkeen toimii yhteen. Samalla hahmot oppivat hyv\xc3\xa4ksym\xc3\xa4\xc3\xa4n paitsi toisensa my\xc3\xb6s omia puutteitaan. Naru Narusegawassa on katsottu olevan uudemmalle sh\xc5\x8djo- ja sh\xc5\x8dnen - mangalle ja animelle ominaisen tsundere - tyt\xc3\xb6n perustyyppi.\n_START_SECTION_\nManga\n_START_PARAGRAPH_\nAlun perin Love Hina ilmestyi mangana (1998), josta my\xc3\xb6hemmin vuonna 2000 tehtiin animesarja. Mangaa on ilmestynyt 14. kirjan verran. Vuonna 2002 Love Hina palkittiin "Best Manga, USA Release" arvonimell\xc3\xa4.'